# Attil

Attil (àrab: عتيل, ʿAttīl) és un municipi palestí de la governació de Tulkarem, a Cisjordània, 12 kilòmetres al nord-est de Tulkarem. Segons l'Oficina Central Palestina d'Estadístiques tenia 9.038 habitants el 2007. La majoria de la seva població està expatriada a Jordània, als estats àrabs del Golf, als Estats Units, a Europa i a altres parts del món. Attil és el punt de connexió entre les altres viles i Tulkarem. Limita amb Illar a l'est; Baqa ash-Sharqiyya al nord; la Línia Verda a l'oest; i Deir al-Ghusun al sud. Està envoltat per les muntanyes Nabhan, Aboora, Asad, i Shehadeh.

## Història

Attil és una vila antiga situada en un turó a la vora de les planes. S'han trobat terres de mosaic fragmentaris i columnes d'una església, juntament amb cisternes excavades a la roca, així com coves.

### Època otomana

Attil, igual que la resta de Palestina, va ser incorporada a l'Imperi Otomà en 1517, i en el cens de 1596 era part de la nàhiya o subdistricte de Jabal Sami que era sota la administració del liwà o districte de Nablus. La vila tenia 59 llars, totes musulmanes, i pagava impostos sobre blat, ordi, cultius d'estiu, oliveres, ingressos ocasionals, ruscs i/o cabres, i una premsa d'oli d'oliva, o del suc de raïm.
A finals del període otomà, en 1852, l'erudit estatunidenc Edward Robinson va descriure el seu pas per les viles de Zeita i Jatt de camí cap a 'Attil. De la pròpia Attil va dir que era "una vila considerable," situada en un turó amb planures al nord i al sud.
En 1863 l'explorador francès Victor Guérin visità la vila i la va anomenar Deir Attil.
En 1882 el Survey of Western Palestine del Fons per a l'Exploració de Palestina va descriure la vila com de mida considerable, situada en un turó al límit amb la planura, i envoltada de petites oliveres.

### Època del Mandat Britànic

Segons el cens organitzat en 1922 per les autoritats del Mandat Britànic, Attil tenia 1.656 musulmans. En el cens de Palestina de 1931, Attil, juntament amb Jalama, Al-Manshiyya i Zalafa tenia una població total de 2.207 persones, totes musulmanes llevat un drus, vivint en 473 cases.
En 1945 la població d'Attil era de 2.650 habitants, tots musulmans, amb 7.337 dúnams de terra segons un cens oficial de terra i població. 4.011 dúnams eren plantacions i terres de rec 2,527 usades per cereals, i 86 dúnams eren sòl edificat.

### Després de 1948

Després de la de la Guerra araboisraeliana de 1948, i després dels acords d'Armistici de 1949, Attil va restar en mans de Jordània. Després de la Guerra dels Sis Dies el 1967, ha estat sota ocupació israeliana

## Referències

* ↑ 2007 PCBS census Arxivat 2019-04-09 a Wayback Machine.. Palestinian Central Bureau of Statistics (PCBS). p. 107.
* ↑ Dauphin, 1998, p. 757
* ↑ Hütteroth and Abdulfattah, 1977, p. 126
* ↑ Robinson and Smith, 1856, p. 124.
* ↑ Guérin, 1875, p. 345
* ↑ Conder and Kitchener, 1882, SWP II, p. 151
* ↑ Barron, 1923, Table XI, Sub-district of Tulkarm, p. 27
* ↑ Mills, 1932, p. 53
* ↑ Department of Statistics, 1945, p. 20
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 74
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 124
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 174

## Bibliografia

* Barron, J. B.. Palestine: Report and General Abstracts of the Census of 1922. Government of Palestine, 1923.
* Conder, Claude Reignier; Kitchener, H. H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Dauphin, Claudine. La Palestine byzantine, Peuplement et Populations (en francès). III : Catalogue. Oxford: Archeopress, 1998. ISBN 0-860549-05-4.
* Department of Statistics. Village Statistics, April, 1945. Government of Palestine, 1945.
* Guérin, V. Description Géographique Historique et Archéologique de la Palestine (en francès). 2: Samarie, pt. 2. París: L'Imprimerie Nationale, 1875.
* Hadawi, S.. Village Statistics of 1945: A Classification of Land and Area ownership in Palestine. Palestine Liberation Organization Research Centre, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E. H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.
* Robinson, E.; Smith, E. Later Biblical Researches in Palestine and adjacent regions: A Journal of Travels in the year 1852. Londres: John Murray, 1856.

## Enllaços externs

* Welcome To 'Attil
* Attil, Welcome to Palestine
* Survey of Western Palestine, Map 11: IAA, Wikimedia commons